Az Eurovíziós Dalfesztiválon a dalt először a május 20-án rendezett második elődöntőben adták elő, a fellépési sorrendben tizenhatodikként, a lett Samanta Tīna "The Moon Is Rising" című dala után és a dán Fyr &amp; Flamme "Øve os på hinanden" című dala előtt. Az elődöntőből az első helyezettként sikeresen továbbjutottak a május 22-i döntőbe, ahol fellépési sorrendben tizenegyedikként léptek fel, a görög Stefania "Last Dance" című dala után és az izlandi Daði og Gagnamagnið "10 Years" című dala előtt. A szavazás során a zsűri szavazáson összesítésben első helyen végeztek 267 ponttal (Albániától, Belgiumtól, Dániától, Észtországtól, Finnországtól, Izlandtól, Izraeltől és Lettországtól maximális pontot kaptak), míg a nézői szavazáson hatodikak helyen végeztek 165 ponttal (Albániától maximális pontot kaptak), így összesítésben 432 ponttal a verseny harmadik helyezettjei lettek. A döntőben ezzel túlszárnyalták a 2019-es eredményüket, emellett utoljára huszonnyolc évvel ezelőtt, 1993-ban érték el ugyanezt a helyezést.